demodulasjon
Store norske leksikon,Teknologi og industri,Elektronikk,Elektronikk,Radioteknikk
Demodulasjon er innen telekommunikasjon det å gjenvinne den informasjonen som ble preget inn på bærebølgen under modulasjonsprosessen. Demodulasjon er det omvendte av modulasjon.
Modulasjons- og demodulasjonsprosessen må vurderes under ett når det skal velges modulasjonsmetode for et bestemt kommunikasjonsformål (for eksempel frekvensmodulasjon – FM – eller amplitudemodulasjon – AM). Forhold som har betydning er effektforbruk og båndbredde, samt kompleksiteten i sender- og mottagerutstyret.Tidligere ble det benyttet amplitude- og frekvensmodulasjonssystemer (særlig med tanke på å lage enkle mottagere), men nå har digitale systemer kombinert med avansert og rimelig kretsteknologi gjort det mulig å ta i bruk sinnrike kombinasjoner av modulasjon og koding. Dermed kan en større mengde informasjon overføres med god kvalitet med bruk av mindre effekt og mindre båndbredde. Demodulator En demodulator er en elektrisk krets som skiller informasjonsinnholdet fra bærebølgen i et modulert signal. Den brukes blant annet i radiomottagere hvor den skiller lydsignalet fra bærebølgen. Les mer i Store norske leksikon modulasjon – omforming